Lene Jensen (S), 2004-03-26:
Må jeg sige med hensyn til showbemærkningen, at jeg faktisk synes, at det her er lige lovlig iscenesat i forhold til, hvad der rent faktisk er i det.
Man taler hele tiden om 22.000 nye arbejdspladser mig
Det er 1,5 mio. kr. stykket.
Det er en ret høj kilopris på de fleste arbejdsløse, og jeg glæder mig på hver eneste arbejdsløs' vegne, der får et job ud af det her eller ud af noget andet.
Må jeg så sige omkring SP, og at det var en god idé nu og det osv. - og der er meget - at det, der er min anke, er, at hvis man virkelig vil skaffe arbejdspladser, så er det ikke måden at gøre det på.
Så er måden at fremrykke offentlige investeringer i endnu højere grad, end regeringen dog trods alt lægger op til i sin plan, og det er det, der er hovedanken.
Det er synd og skam at brænde så mange penge af det økonomiskpolitiske råderum af og få så relativt få job ud af det.
At suspendere pensionsindbetalingen, som der er tale om her, er tværtimod den absolut dyreste og mindst målrettede metode til jobskabelse, der overhovedet kan vælges.
Hertil kommer, at øvelsen i øvrigt betyder mindre pension og større ulighed i alderdommen, og det er faktisk det præcis modsatte, fremtidens pensionister har brug for.
Så jeg må sige, at glæden over, at regeringen endelig på utallige opfordringer fra bl.a. Socialdemokratiet har indset, at der er brug for at styrke beskæftigelsen, desværre drukner i skuffelsen over, at man så ikke i et tilstrækkeligt omfang gør det, der er brug for, og som Socialdemokratiet gennem flere måneder har foreslået.
Vi har foreslået at fremrykke offentlige investeringer for 7 mia. kr. og i øvrigt investere 2,6 mia. kr. i skoler, i forskning og i uddannelse for at fremtidssikre velfærdssamfundet.
Det ville give langt bedre resultater, end regeringens plan overhovedet kommer i nærheden af, også hvis man bruger Finansministeriets egne tal.
Hvorfor står vi så her med et SP-forslag i dag, hvis det er sådan det forholder sig, når det er sådan, at vi alle sammen bedyrer, at vi gerne vil skabe flest muligt arbejdspladser?
også under det forrige lovforslag,
at det i virkeligheden mere handler om at få fingre i den del af borgernes SP-opsparing, som de kommer til at aflevere i skat, når bidraget ikke længere skal opkræves.
For mens man giver skattelettelser med den ene hånd, så bruger man altså den anden hånd til at beslaglægge halvdelen af de penge, borgerne i de næste par år ikke indbetaler til pensionsformål i SP.
Det mindste, man kunne gøre, var da at gøre det valgfrit, hvorvidt den enkelte borger overhovedet ønsker at få SP-pengene ud til beskatning og forbrug, eller hvad man vælger at gøre med dem her og nu, eller om man i virkeligheden meget hellere vil have lov til at indbetale på sin billige, effektive, højt forrentede SP-ordning til glæde for sin egen alderdom.
Nu har regeringen jo sammen med Dansk Folkeparti faktisk for nylig valgt at bruge ikke mindre end 200 mio. kr. af SP-opsparernes penge på at skabe frit valg inden for denne her ordning, så jeg tror faktisk måske godt, at de administrative systemer til en sådan kilopris burde kunne klare det der med, at man alligevel kunne få lov til at indbetale på sin gode, billige pensionsordning, hvis det var det man helst ville.
Men det indgår simpelt hen ikke i regeringens forslag, og jeg må sige, at det bestyrker min mistanke om, at man i virkeligheden er mindst lige så meget ude efter skatteprovenuet som efter at stimulere den økonomiske aktivitet.
Det kan som sagt gøres langt mere effektivt og målrettet.
Måske behøver vi ikke vente så længe, for jeg husker jo tydeligt, da vi senest diskuterede SP her i salen, at da besluttede Dansk Folkeparti og regeringen at bruge 190 mio. kr. på at skabe valgfrihed i forhold til SP-ordningen.
Det var Socialdemokratiet imod, bl.a. fordi vi syntes, det var grumme mange penge for en valgfrihed, som folk måske ikke engang havde lyst til at bruge.
I et svar i Finansudvalget fra dags dato afgivet af skatteministeren
anslås det, at det vil koste 10 mio. kr. at lave tilretninger, der gør, at man kan modtage SP-bidrag direkte fra kontohaverne.
Jeg mener, at 10 mio. kr. da er fundet for de penge for at få den valgfrihed, det er at kunne vælge sig ind og blive i SP-ordningen, når vi ser det i forhold til, at man kunne bruge 190 mio. kr. på, at de kunne få deres penge ud.
Så jeg synes da, det er fundet for de penge, og hvis det kun er pengene, der er et problem,
så kan det da være, at vi kan lave en aftale.